# Test nevyhnutnosti

Predmet zákazky: *„Právne poradenstvo a právne zastupovanie v súvislosti so súdnym alebo iným obdobným konaním*“

| ID | Podmienka | Vyhodnotenie | Odôvodnenie |
| --- | --- | --- | --- |
| a | Nedostatočná personálna kapacita alebo nedostatočná odbornosť súčasných personálnych kapacít | Áno | Predmetom zákazky je právne zastupovanie klienta advokátom v rozhodcovskom konaní, zmierovacom konaní, súdnom konaní, správnom konaní alebo v inom obdobnom konaní ako i právne poradenstvo poskytované advokátom pri príprave predmetných konaní, a to najmä, no nie výlučne, v oblasti trestného, občianskeho, obchodného, správneho, ústavného, finančného, pracovného, európskeho, medzinárodného práva, pri ktorých sa predovšetkým vyžaduje účasť na konaní pred súdmi a orgánmi verejnej moci, podávanie žalôb na súdy a orgány verejnej moci v mene verejného obstarávateľa podľa práva Slovenskej republiky a práva Európske únie a vykonávanie s tým súvisiacich potrebných úkonov, prijímanie žalôb proti verejnému obstarávateľovi podaných na súdy a vykonávanie s tým súvisiacich potrebných úkonov a pod.  Dôvodom poskytovania požadovaných právnych služieb je komplexnosť a odbornosť agendy, ktorú v súčasnosti právny odbor nie je schopný poskytnúť z dôvodu nedostatočnej odbornosti súčasných personálnych kapacít v určitých špecifických oblastiach práva, ktoré netvoria jadro činnosti právneho odboru. Z uvedených dôvodov je vhodné, aby MIRRI malo v prípade potreby, t. j. v prípadnom súdnom alebo obdobnom konaní, ktorého by bolo účastníkom, zabezpečené náležité právne poradenstvo a právne zastupovanie. |
| b | Podstata právnej služby nespočíva vo vlastnej rozhodovacej činnosti alebo legislatívnej činnosti príslušného štátneho orgánu alebo v priamej súvislosti s ňou | Áno | Predmetom zákazky je právne poradenstvo a právne zastupovanie verejného obstarávateľa advokátom v súdnom konaní v súlade so zákonom č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Z uvedeného je teda zrejmé, že v predmetnej zákazke nejde o vlastnú rozhodovaciu činnosť alebo legislatívnu činnosť MIRRI alebo o činnosť v priamej súvislosti s ňou. |
| c | Významnosť predmetu právnej služby | Áno | Význam právneho poradenstva a právneho zastupovania verejného obstarávateľa sa posudzuje z hľadiska finančných a hospodárskych dopadov pri nakladaní s finančnými prostriedkami štátu zo strany MIRRI a spočíva predovšetkým v predchádzaní vzniku škody na strane MIRRI. Z tohto dôvodu je predmetom zákazky aj zabezpečenie náležitého právneho poradenstva a právneho zastupovania verejného obstarávateľa v prípadnom súdnom alebo v inom obdobnom konaní, ktorého by bol verejný obstarávateľ účastníkom. |

Vypracoval: JUDr. Ján Magušin

Schválila: Ing. Antónia Mayerová, generálna tajomníčka služobného úradu